उत्तर: एक स्त्री को घर से बाहर कार्य करना चाहिए या नहीं, कई दम्पत्तियों और परिवारों के लिए एक संघर्ष की बात है। बाइबल में स्त्रियों की भूमिका के सम्बन्ध में निर्देश अवश्य ही पाए जाते हैं। तीतुस 2:3-4 में, पौलुस इन निर्देशों को देता है, कि कैसे एक जवान विवाहित स्त्री को बुजुर्ग स्त्री के द्वारा प्रशिक्षित किया जाना चाहिए: "...वे जवान स्त्रियों को चेतावनी देती रहें कि अपने पतियों और बच्चों से प्रीति रखें; और संयमी, पवित्रता, घर का कारोबार करनेवाली, भली और अपने-अपने पति के अधीन रहनेवाली हों, ताकि परमेश्‍वर के वचन की निन्दा न होने पाए।" इस संदर्भ में, बाइबल स्पष्ट कहती है, कि जब बात बच्चों की आती है, तब दायित्व जवान स्त्रियों के ऊपर ही आता है। बुजुर्ग स्त्रियों को जवान स्त्रियों को शिक्षा देनी चाहिए और परमेश्‍वर की महिमा के लिए जीवन को व्यतीत करना चाहिए। इन दायित्वों को ध्यान में रखते हुए, एक बुजुर्ग स्त्री का समय प्रभु के मार्गदर्शन और उसके अपने विवेक के अनुसार व्यतीत किया जा सकता है।